《西江月 寿章叔厚》
宋代·洪咨夔

庭下宜男萱草，墙头结子榴花。非烟非雾富平家。

人物风流如画。

宝月曾修玉斧，银河欲泛仙槎。美人睡起绿云斜。

一笑扶将寿斝。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。